| Medaljeoversikt |
| --- |
| Konkurrerte for Norges flagg Norge |
| Friidrett: |
| Friidrett NM i friidrett |
| Sølv | NM i friidrett 2015 |  5000 m |
| Bronse | NM i friidrett 2015 |  10.000 m |
| Terrengløp: |
| Nordisk mesterskap i terrengløp |
| Bronse | Nordisk mesterskap i terrengløp 2015 |  Junior, lag |
| Sølv | Nordisk mesterskap i terrengløp 2014 |  Junior, lag |
| NM i terrengløp |
| Bronse | NM i terrengløp 2014 |  Junior, lang løype |
| Bronse | NM i terrengløp 2012 |  J16, lang løype |

**Live Solheimdal** (født 23. september 1996 i Molde) er en norsk friidrettsutøver og terrengløper som representerer Steinkjer FIK. Hun konkurrerer hovedsakelig på langdistanseløp, og vant NM-gull på 10 000 meter i 2016. Hun har også norsk jr. rekord i samme gren. 

Hun har tidligere også spilt håndball. 

Hun deltok i 14. sesong av *Farmen* men ga seg etter 2 uke.

Karriere
--------

2012
Solheimdal vant KM i terrengløp i april 2012. Hun vant terrengløpet Åndalsnesløpet i 2012, og hun vant også motbakkeløpet Ljøsåa Opp. Hun vant også Klauva Opp i juni. I juni vant hun Jentebølgen i Molde sentrum, og i juli vant hun Atlanterhavsløpet, som går over Atlanterhavsveien. Hun vant også KK-mila i Oslo i september, der 1315 løpere deltok. Ved NM i terrengløp 2012 kom hun på 3.-plass i J16-klassen, bak hhv. Elisabeth Angell Bergh og Marthe Olsen. Hun vant Torvikbukt Rundt i Gjemnes i oktober, og avsluttet sesongen med å vinne 5 km gateløpet ved Ålesund vinterkarusell i desember.

2013
Ved UM innendørs 2013 fikk hun bronse på 1500 meter i klassen J17, med tiden 4:52,97. Ved NM i terrengløp 2013 kom hun på 10.-plass i J17-klassen. Hun løp Sentrumsløpet 2013 i Oslo, der hun vant klassen 16-18 år, og tiden (38:05) holdt også til en 13.-plass totalt. Hun deltok på 5 km-løypa ved Åsaneløpet i mai, der hun kom på 4.-plass med tiden 18:49. Ved KM 2013 vant hun 800 meter. Som de to foregående årene vant hun Jentebølgen i Molde i 2013, denne gangen med ny løyperekord på 16:36.

Hun flyttet til Steinkjer i 2013, for å gå videregående skole der, og vant J17-klassen ved NM i terrengløp 2013 lang løype i oktober, som ble arrangert i Levanger. Hun ble tatt ut til Nordisk mesterskap i terrengløp 2013 på Island. Der løp hun inn til 7.-plass i juniorklassen, som Heidi Mårtensson vant. De norske juniorjentene fikk også sølv i lagkonkurransen, bak Finland. Elisabeth Angell Bergh deltok også på det norske laget som fikk sølv. 

Hun var én av fem norske kvinnelige juniorløpere som ble tatt ut til EM i terrengløp 2013 i Beograd. Solheimdal kom på 38.-plass i EM, og i lagkonkurransen kom de norske jentene på 8.-plass.

2014
Hun deltok ved Tenerife Golden Mile i januar, der hun vant 10 km løpet (9820 meter) på tiden 35:05. Ved NM i friidrett innendørs 2014 i Stange kom Solheimdal på 4.-plass på 3000 meter, med tiden 9:55,63, etter at hun ble forbiløpt av Ingvild Vedde på de siste 100 metrene. Tiden hennes var ny personlig rekord. Hun kom også på 4.-plass på 5000 meter ved NM i friidrett 2014. 

Ved Sentrumsløpet 2014 kom hun på 7.-plass totalt. Hun fikk bronse i juniorklassen ved NM i terrengløp 2014, lang løype. Hun vant det første løpet i Nybrottkarusellen i mai, og hun vant Bruløpet 2014 i juni. I mai vant hun motbakkeløpet Botn Opp, med ny løyperekord på 20:06. Hun kom på 4.-plass på 3000 meter ved Världsungdomsspelen i Göteborg i slutten av juni.

Ved junior-NM i friidrett 2014 kom hun på 2.-plass på 3000 meter, bak Heidi Mårtensson, og hun vant 3000 meter hinder som eneste deltaker i klassen J19. Dette var hennes første junior-NM på bane. I oktober deltok hun ved NM i terrengløp, lang løype, der hun fikk bronse i juniorklassen. Elisabeth Angell Bergh vant denne distansen. Hun vant også KM for Nord-Trøndelag i september. 

Hun vant Warandecross i Tilburg i Nederland i november, foran Elisabeth Angell Bergh. Hun ble dermed tatt ut til EM i terrengløp 2014, men taklet ikke helt høyden der, og kom på 29.-plass i U20-klassen.

2015
Ved NM i friidrett innendørs 2015 kom Solheimdal på 4.-plass på 1500 meter. Hun fikk bronse i junior-NM 2015, i klassen K19. Ingrid Halvorsen Folvik vant gull i denne klassen. Hun kom på 2.-plass ved Sentrumsløpet 2015, bak Karoline Bjerkeli Grøvdal. Den 16. mai 2015 satte hun ny norsk juniorrekord på 10.000 meter, med 35:15, ved et stevne på Parliament Hill Athletics Track i London. Uken etter vant hun Norwegian Grand Prix på Hamar, og ble med det kvalifisert til junior-EM i friidrett 2015. Hun løp på 9:43,47, som var ny personlig rekord. 

Hun deltok i de nasjonale øvelser ved Bislett Games i juni, der hun kom på 4.-plass på 1500 meter med tiden 4:34.27, som var en tangering av hennes personlige rekord. Hun ble også tatt ut til lag-EM i friidrett 2015, der Norge deltok i Super League. Solheimdal endte på 12. og siste på 5000 meter, med tiden 17:21,45, som ga Norge ett poeng i lagkonkurransen. Norge kom sist sammenlagt, og rykket dermed ned til First League ved lag-EM i friidrett 2016. I juli deltok hun ved junior-EM i friidrett 2015 i Eskilstuna. Hun løp der 5000 meter, og kom på 7.-plass med tiden 9.41,54 - ny personlig rekord for hennes del. Tyske Alina Reh vant denne øvelsen. Hun løp også 3000 meter, der hun også satte ny personlig rekord med tiden 9:41,54. Dette holdt til 9.-plass på 3000 meter.

Den 31. juli 2015 vant hun sin første NM-medalje i et seniormesterskap. Ved NM i friidrett 2015 kom hun på 2.-plass på 5000 meter, bak Silje Fjørtoft fra SK Vidar. I tillegg fikk hun NM-bronse på 10.000 meter. Hun var påmeldt i seniorklassen ved NM i terrengløp 2015, men måtte stå over på grunn av migrene.

Hun ble tatt ut til Nordisk mesterskap i terrengløp 2015. I juniorklassen der kom hun på 6.-plass individuelt, og Norge fikk bronse i lagkonkurransen. De andre juniorjentene på det norske laget var Stine Wangberg og Mariann Roe.

Referanser
----------

1. ↑   World Athletics Database, World Athletics utøver-ID 300049[Hentet fra Wikidata]
2. ↑  AS, TV 2 (2. oktober 2018). «Live (22) ga opp etter én uke på Farmen: - Kunne ikke ofre helsa mi». *TV 2* **(norsk)**. Besøkt 15. oktober 2021.
3. ↑  Molde Olymp - *To gull og en bronse i KM terreng*, besøkt 6. november 2015.
4. ↑  Kondis.no - *Johan Bugge vant Åndalsnesløpet*, besøkt 6. november 2015.
5. ↑  Aura Avis - *Johan Bugge knuste rekorden i Ljøsåa Opp*, besøkt 6. november 2015.
6. ↑  Rbnett - *1100 løp Jentebølgen*[*død lenke*], besøkt 6. november 2015.
7. ↑  Kondis.no - *15-åring vant Atlanterhavsløpet*, besøkt 6. november 2015.
8. ↑  Rbnett - *Live (15) slo 1314 konkurrenter* Arkivert 5. mars 2016 hos Wayback Machine. besøkt 6. november 2015.
9. ↑  Molde Olymp - *Bronse i NM terreng for Live*, besøkt 6. november 2015.
10. ↑  Kondis.no - *Molde-seire i Ålesund vinterkarusell*, besøkt 6. november 2015.
11. ↑  Molde Olymp - *Bronse i UM til Live på 1500 – Vilde nr.6*, besøkt 6. november 2015.
12. ↑  Kondis.no - *Drabløs, Johansen og Bergh UM-vinnere*, besøkt 6. november 2015.
13. ↑  Molde Olymp - *Live vant sin klasse i Sentrumsløpet*, besøkt 6. november 2015.
14. ↑  Kondis.no - *Åsaneløpet 20.mai 2013 - beste resultater*, besøkt 6. november 2015.
15. ↑  Molde Olymp - *Molde Olymp med 10 kretsmestere*, besøkt 6. november 2015.
16. ↑  Kondis.no - *500 løp og gikk Jentebølgen i Molde*, besøkt 6. november 2015.
17. ↑  Rbnett - *Live løp til UM-gull i terrengløp*, besøkt 6. november 2015.
18. ↑  FROL IL - *Resultater NM terrengløp 2013* Arkivert 12. april 2016 hos Wayback Machine. besøkt 9. november 2015.
19. ↑  Kondis.no - *To norske junior-gull og to senior-sølv*, besøkt 6. november 2015.
20. ↑  Sportsmanden - *Norge med kun to i seniorklassen i EM i terrengløp*, besøkt 6. november 2015.
21. ↑  Kondis.no - *Om opp- og nedturene i EM-festen i Beograd*, besøkt 6. november 2015.
22. ↑  Kondis.no - *Stor norsk dag på Tenerife*, besøkt 6. november 2015.
23. ↑  Kondis.no - *Sterk 3000 av Kristine Eikrem Engeset*, besøkt 6. november 2015.
24. ↑  Kondis.no - *Sentrumsløpet i solskinn og sommervær*, besøkt 6. november 2015.
25. ↑  Rindal IL - *Det er karusell tid: Nybrott-karusellen, Klæbu Løpekarusell og Bodø-Gampen*, besøkt 6. november 2015.
26. ↑  Driva - *Knuste løyperekorden*, besøkt 6. november 2015.
27. ↑  Kondis.no - *Världsungdomsspelen med rekordmange øvelser*, besøkt 6. november 2015.
28. ↑  Aftenposten - *Norgesmester uten rivaler*, besøkt 6. november 2015.
29. ↑  Kondis.no - *Dobbelt norsk i Warandecross i Tilburg - Live Solheimdal vant*, besøkt 6. november 2015.
30. ↑  Rbnett - *Skuffet i EM*, besøkt 6. november 2015.
31. ↑  Rbnett - *Live løp inn til terreng-bronse*, besøkt 6. november 2015.
32. ↑  Rbnett - *Live satte norgesrekord*, besøkt 6. juni 2015.
33. ↑  Rbnett - *Live klar for EM*, besøkt 6. november 2015.
34. ↑  Trønder-Avisa - *Rekordenes aften* Arkivert 11. august 2015 hos Wayback Machine. besøkt 6. november 2015.
35. ↑  - Rbnett - *Sjuendeplass og ny «pers» på Live Solheimdal i EM*, besøkt 6. november 2015.
36. ↑  Kondis.no - *Live Solheimdal med to perser på to dager i Eskilstuna*, besøkt 6. november 2015.
37. ↑  BT.no - *Blodig NM-medalje for Live*, besøkt 6. november 2015.
38. ↑  Kondis.no - *17 norske løpere er tatt ut til nordisk i terrengløp*, besøkt 6. november 2015.
39. ↑  Norsk Friidrett - *Yngstemann reddet Norges ære*[*død lenke*], besøkt 9. november 2015.

Eksterne lenker
---------------

* (en) Live Solheimdal – World Athletics Rediger på Wikidata

* (en) Live Solheimdal – Diamond League Rediger på Wikidata
* (en) Profil hos European Athletics
* (en) Profil hos All-Athletics[*død lenke*]


| * v
* d
* r
NM-vinnere i friidrett på 10000 m, kvinner |
| --- |
| 
* 1994: Grete Kirkeberg
* 1995: Brynhild Synstnes
* 1996: Grete Kirkeberg
* 1997: Grete Kirkeberg
* 1998: Grete Kirkeberg
* 1999: Gunhild Halle
* 2000: Gunhild Halle Haugen
* 2001: Brit-Helen Langeland
* 2003: Bente Landøy
* 2004: Bente Landøy
* 2005: Siri Merete Alfheim Espin
* 2006: Kirsten M. Otterbu
* 2007: Kirsten M. Otterbu
* 2008: Tone Hjalmarsen
* 2009: Annie Bergsagel
* 2010: Kirsten M. Otterbu
* 2011: Tone Hjalmarsen
* 2012: Tone Hjalmarsen
* 2013: Runa Falch
* 2014: Kristin Størmer Steira
* 2015: Silje Fjørtoft
* 2016: Live Solheimdal
* 2017: Vienna Søyland Dahle
* 2018: Pernilla Eugenie Epland
* 2019: Therese Johaug
* 2020: Vienna Søyland Dahle
* 2021: Ida Meli Narbuvoll
* 2022: Ine Bakken
* 2023: Hanne Mjøen Maridal

 |